Απόστολες

Η Απόστολες (ισπ. Apóstoles) είναι πόλη και δήμος της Αργεντινής, στη βόρεια επαρχία Μισιόνες. Στην απογραφή του 2010 η πόλη είχε πληθυσμό 27.001 κατοίκους και ο δήμος 42.249 κατοίκους, ενώ το 2001 ο δήμος είχε 40.858 κατοίκους. Η πόλη είναι επίσης η πρωτεύουσα του ομώνυμου Διαμερίσματος ή Νομού Απόστολες. Βρίσκεται στα νοτιοδυτικά της επαρχίας, 60 χιλιόμετρα νότια από την πρωτεύουσα της Μισιόνες, την Ποσάδας, και μόλις 27 χιλιόμετρα από τα σύνορα με τη Βραζιλία.

Η Απόστολες θεωρείται η αργεντίνικη «πρωτεύουσα» του τζέρβα μάτε, ενός είδους ελαιόπρινου από το οποίο παρασκευάζεται το καφεϊνούχο αφέψημα ματέ, και κάθε χρόνο διοργανώνεται στην πόλη ένα φεστιβάλ αφιερωμένο στο φυτό.

Η πόλη ιδρύθηκε το 1652 ως ιεραποστολή των Ιησουιτών στους Ινδιάνους Γουαρανί. Δυόμισυ αιώνες αργότερα εποικίσθηκε από μετανάστες, με το πρώτο κύμα τους, κυρίως Πολωνών και Ουκρανών, να φθάνει το 1897. Ο Δήμος ιδρύθηκε επισήμως στις 28 Νοεμβρίου 1913.

 Στην Απόστολες γεννήθηκε ο ουκρανικής καταγωγής μουσικός (ακορντεονίστας) της παραδοσιακής μουσικής τσαμαμέ Τσάνγκο Σπάσιουκ.

Παραπομπές

 Εξωτερικοί σύνδεσμοι 
 Επίσημος ιστότοπος του Δήμου
 Ο επίσημος ιστότοπος του Φεστιβάλ του τζέρβα μάτε
 Η Απόστολες στο Facebook
 Το Φεστιβάλ του τζέρβα μάτε στο Facebook

Αποστολες